Лонданская нацыянальная галерэя

**Лонданская нацыянальная галерэя** () — музей у Лондане, размешчаны на паўночным боку Трафальгарскай плошчы. Адзін з найбольш каштоўных у свеце музейных збораў заходнееўрапейскага жывапісу XIII — пачатку XX стст.

## Гісторыя 
Заснавана па рашэнні парламента ў 1824 годзе. Ядро калекцыі склаў набыты дзяржавай збор банкіра  (38 карцін), які ў 1826 годзе быў дапоўнены зборам, падораным мастаком і калекцыянерам . У далейшым набыццём прац для музея займаліся члены Савета апекуноў і дырэктары, у прыватнасці  (першы дырэктар, 1855—1865), які сабраў адну з лепшых у свеце калекцый італьянскага жывапісу Протарэнесансу і Ранняга Адраджэння. Важную ролю ў фарміраванні калекцыі адыгралі і прыватныя зборы.

Да 1838 года музей размяшчаўся ў асабняку Ангерстайна на вуліцы Пэл-Мэл. У 1831—1838 гадах быў пабудаваны будынак у стылі класіцызму па праекце архітэктара Уільяма Уілкінса на паўночным боку Трафальгарскай плошчы, дзе, акрамя галерэі, да 1869 года знаходзілася Каралеўская Акадэмія мастацтваў. У 1869—1876 гадах да будынка Нацыянальнай галерэі было прыбудавана ўсходняе крыло, увянчанае купалам (арх. ); у 1987—1991 гадах у рэчышчы постмадэрнізму пабудавана т.зв. Крыло Сейнсберы (назва ў гонар братоў Сейнсберы, якія прафінансавалі будаўніцтва) па праекце архітэктараў  і . У вестыбюлі галерэі падлогавыя мармуровыя мазаікі .

## Экспазіцыя 
З самага пачатку галерэя стваралася як агульнадаступная і прызначалася для адукацыі і асветы шырокіх слаёў публікі. Адносна невялікая па сваім аб’ёме калекцыя (звыш 2300 адзінак) экспануецца цалкам. Экспазіцыя складаецца з 4 частак, якія адпавядаюць разлічным храналагічным перыядам, кожны з якіх прадстаўлены выдатнымі працамі найбуйнейшых мастакоў. Раздзел 13-15 стст. складаецца з творы Дуча дзі Буанінсенья, Паала Учэла, П’ера дэла Франчэска, Джавані Беліні, Андрэа дэль Верок'я, Сандра Бацічэлі, Андрэа Мантэньі, Яна ван Эйка, Рагіра ван дэр Вэйдэна, Ганса Мемлінга, Іераніма Босха і інш. Мастацтва 16 ст. прадстаўлена працамі Рафаэля, Леанарда да Вінчы, Мікеланджэла, Тыцыяна, Паала Веранезэ, Аньёла Бранзіна і іншых італьянскіх маньерыстаў, Пітэра Брэйгеля Старэйшага, Альбрэхта Дзюрэра, Лукаса Кранаха Старэйшага, Ганса Гольбейна Малодшага і інш. У раздзел 17 ст. уваходзіць найбуйнейшы па-за межамі Іспаніі збор карцін Дыега Веласкеса, карціны Пітэра Паўля Рубенса, Антоніса ван Дэйка, Яна Вермеера, Рэмбранта, Караваджа, Нікала Пусэна, Клода Ларэна і інш. У раздзеле 18 — пачатку 20 стст. — карціны Каналета, Франчэска Гвардзі, Франсіска Гоі, Жана Агюста Дамініка Энгра, Жака-Луі Давіда, Джона Констэбла, Уільяма Цёрнера, Анры Русо, Клода Манэ, Агюста Рэнуара, Поля Сезана, Вінсента ван Гога і інш. Працы брытанскіх мастакоў, якія з самага пачатку ўваходзілі ў склад музейнага збору, у 1954 годзе перададзены галерэі Тэйт. Пры музеі працуе навукова-даследчы і адукацыйны цэнтр.

Да будынка Нацыянальнай галерэі прылягаюць карпусы Нацыянальнай партрэтнай галерэі, у якой сабраны партрэты дзеячаў брытанскай гісторыі, культуры і навукі.

## Галерэя 

Файл:San Romano Battle (Paolo Uccello, London) 01.jpg|Паала Учэла. *«Бітва пры Сан Рамана»*
Файл:Venus and Mars.jpg|Сандра Бацічэлі. *«Венера і Марс»*
Файл:Giovanni Bellini - Orazione nell'orto.jpg|Джавані Беліні. *«Маленне аб чашы»*
Файл:Leonardo da Vinci Virgin of the Rocks (National Gallery London).jpg|Леанарда да Вінчы. *«Мадонна ў скалах»*
Файл:The Aldobrandini Madonna.jpg|Рафаэль Санці. *«Мадонна Альдабрандзіні»*
Файл:Giovanni Antonio Boltraffio 008.jpg|Джавані Бальтрафіа. «Мужчына ў профіль», паміж 1498 і 1516
Файл:Hans Holbein the Younger - The Ambassadors - Google Art Project.jpg|Ганс Гольбейн Малодшы. *«Паслы»*
Файл:Titian Bacchus and Ariadne.jpg|Тыцыян. *«Вакх і Арыядна»*
Файл:Paolo Veronese 020.jpg|Паала Веранезэ. *«Нявернасть»*
Файл:Diego Velázquez - Rokeby Venus.jpg|Веласкес. *«Венера і Амур»*
Файл:Rembrandt-Belsazar.jpg|Рэмбрант. *«»*
Файл:Van Eyck - Arnolfini Portrait.jpg|Ян ван Эйк. *Партрэт пары Арнальфіні* 
Файл:Le Chapeau de Paille by Peter Paul Rubens.jpg|Пітэр Паўль Рубенс. *«Саламяны капялюшык»*
Файл:Joseph Mallord William Turner 024.jpg|Уільям Цёрнер. *«Пірс Кале»*
Файл:Gainsborough-Morgen.jpg|Томас Гейнсбара. *«Ранішняя прагулка»*
Файл:Claude Monet-Waterlilies.jpg|Клод Манэ. *«Ставок з гарлачыкамі»*
Файл:Vincent Willem van Gogh 127.jpg|Вінцэнт ван Гог. *Сланечнікі*
Файл:Pierre-Auguste Renoir, The Umbrellas, ca. 1881-86.jpg|П’ер Агюст Рэнуар. *Парасоны*

## Спасылкі 
* Афіцыйны сайт галерэі
* 

Катэгорыя:Музеі Лондана

Катэгорыя:З’явіліся ў 1824 годзе
Катэгорыя:1824 год у Вялікабрытаніі
Катэгорыя:Нацыянальныя музеі
Катэгорыя:Мастацкія галерэі
Катэгорыя:Мастацкія музеі Вялікабрытаніі